გალინა ჰატჩინსი

გალინა ჰატჩინსი (დაბ. გალინა ანდროსოვიჩი ;, ; .დ. 9 აპრილი, 1979 , გოროდეცი, ჟიტომირის ოლქი, უკრაინის სსრ, სსრკ — გ. 21 ოქტომბერი, 2021, ალბუკერკი, ნიუ-მექსიკო, აშშ ) — ამერიკელი კინოოპერატორი და ჟურნალისტი-გამომძიებელი. მონაწილეობა მიიღო ოცდაათზე მეტი სრულმეტრაჟიანი, მოკლემეტრაჟიანი ფილმის და სერიალის შექმნაში.

ბიოგრაფია
გალინა ჰატჩინსი დაიბადა 1979 წელს უკრაინის სსრ ჟიტომირის რაიონის სოფელ გოროდეცში. მამა ანატოლი ანდროსოვიჩი — სამხედრო მეზღვაური, რომელიც მსახურობდა ქალაქ მურმანსკში. დედა — ოლგა. და —სვეტლანა , ცხოვრობს ინდონეზიაში. გალინას ოჯახი დიდხანს ცხოვრობდა საბჭოთა სამხედრო ბაზაზე არქტიკაში. შემდეგ დაბრუნდნენ უკრაინაში.

2001 წელს მან წარჩინებით დაამთავრა ეროვნული აგრარული უნივერსიტეტი. შემდეგ დაამთავრა კიევის ეროვნული უნივერსიტეტი საერთაშორისო ჟურნალისტიკის სპეციალობით.

კინოკარიერამდე ჰატჩინსი დაკავებული იყო ჟურნალისტური საქმიანობით აღმოსავლეთ ევროპაში, მუშაობდა დოკუმენტურ ფილმებზე დიდ ბრიტანეთში. შემდეგ გაემგზავრა ამერიკის შეერთებულ შტატებში, რათა ფოკუსირება მოეხდინა კინოკარიერაზე. 2013 წლიდან 2015 წლამდე სწავლობდა ამერიკის კინოს ინსტიტუტის კონსერვატორიაში, სადაც მისი მენტორი იყო სტივენ ლაითჰილი. სადისერტაციო პროექტი „დაფარული“, რეჟისორ რაიან ფარზადთან ერთად, ნაჩვენები იყო საერთაშორისო კინოფესტივალზე .

2018 წელს გალინა გახდა რვა კინემატოგრაფისტიდან ერთ-ერთი, ვინც მონაწილეობა მიიღო პროგრამაში, რომელიც შეიქმნა ქალი კინემატოგრაფისტებისთვის მეტი შესაძლებლობების უზრუნველსაყოფად. 2019 წელს ჟურნალმა მას უწოდა კინემატოგრაფის „ამომავალი ვარსკვლავი“. 2020 წელს გალინა იყო ადამ იჯიპტ მორტიმერის ფილმ - ის ოპერატორი.

სიკვდილი
2021 წლის 21 ოქტომბერს, ვესტერნის ჟანრის ფილმ „ჟანგის“ გადაღებისას სანტა ფეში, ნიუ-მექსიკოში, გალინა ჰატჩინსი სასიკვდილოდ დაჭრა მსახიობმა ალეკ ბოლდუინმა. იარაღები, რომლებიც ალეკ ბოლდუინმა გამოიყენა გადაღებების დროს, დატენილი იყო საბრძოლო ვაზნებით. გალინა ჰატჩინსი დაიღუპა გულმკერდში მიღებული ჭრილობისგან ალბუკერკის საავადმყოფოსკენ მიმავალ გზაზე. გალინა ჰატჩინსთან ერთად დაიჭრა რეჟისორი ჯოელ სოუზაც, მაგრამ მისი ჭრილობა სასიკვდილო არ ყოფილა.

23 ოქტომბერს საღამოს ალბუკერკის -ში გაიმართა ოპერატორის ხსოვნისადმი მიძღვნილი გამოსათხოვარი აქცია სანთლის შუქზე, რომელიც ორგანიზებული იყო თეატრალური სცენის მუშაკთა საერთაშორისო ალიანსის 600-ისა და 480-ის მიერ.

მემკვიდრეობა
2021 წლის ოქტომბერში, ჰატჩინსის გარდაცვალების შემდეგ, მისმა მასწავლებლებმა და მეგობრებმა ამერიკის კინოს ინსტიტუტში დააარსეს გალინა ჰატჩინსის მემორიალური სტიპენდიის ფონდი, კინორეჟისორ ქალთა განათლების ხელშეწყობის მიზნით. გალინას ქვრივმა მეტ ჰატჩინსმა დაამტკიცა პროექტი და თხოვნით მიმართ ყველას, ვისაც გალინას ხსოვნის პატივისცემა სურდა, შემოწირულობა გაეკეთებინა ფონდში.

ჰატჩინსის ტრაგიკულ დაღუპვას მოჰყვა მოწოდებები იარაღის უსაფრთხოების რეფორმის შესახებ ფილმების გადასაღებ მოედნებზე. პროდიუსერმა ალექსი ჰეულიმ დაადასტურა, რომ ჰატჩინსის სიკვდილის შემდეგ, სერიალში ყველა საბრძოლო მოქმედების იარაღი უნდა შეცვლილიყო საჰაერო თოფებითა და კომპიუტერით გენერირებული ციმციმებით. ერიკ კრიპკემ, სუპერგმირების შესახებ ამერიკული სერიალ „ ბიჭების“ შოურანერმა, ასევე პირობა დადო, რომ აკრძალავდა ცეცხლსასროლ იარაღს თავის შოუში. კინორეჟისორმა ბანდარ ალბულივი მოგვიანებით გამოვიდა წინადადებით გადასაღებ მოედნებზე ნამდვილი იარაღის გამოყენების სრული აკრძალვის შესახებ. მის პეტიციას „გალინას კანონის“ შექმნის შესახებ მხარი დაუჭირა მსახიობმა და რეჟისორმა ოლივია უაილდმა.